Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 606

9. A nem motorizált közlekedési módok népszerûsítése A motorizált közlekedés részarányának csökkentése, egyúttal a nem motorizált közlekedési módok népszerûségének növelése a cél. A nem motorizált közlekedési módok népszerûsítése révén e módok nagyobb szerepet kapnak a városi elõvárosi közlekedésben és lehetõség adódik arra, hogy minél több gépjármûvezetõ váltson – legalább idõszakosan – környezetbarát közlekedési módra. Ezért: – fenn kell tartani a jelenleg futó kampányokat, elsõsorban a Bringázz a munkába, az Európai Mobilitási Hét és Autómentes Nap, valamint a Föld napja kampányokat; – újabb célcsoportra orientáló központilag koordinált népszerûsítõ rendezvényekre van szükség. Felelõs: közlekedésért felelõs miniszter környezetvédelemért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatása: Mivel a nem motorizált közlekedési módok gyakorlatilag az ország egész területén „rendelkezésre” állnak, ám azok kizárólag a személyforgalomban kapnak szerepet, az érintett célcsoport az egyéni személygépkocsival közlekedõk körét érinti. Mivel a kampányok eszközigénye mérsékelt, a kampány költségkihatása a közlekedésbiztonsági kampányokkal, legfeljebb a kerékpáros közösségi közlekedés kampányával összevethetõ mértékû (ez utóbbi példája is egy – ez esetben a fõvárosban kezdeményezett – a nem motorizált közlekedést népszerûsítõ kampánynak). Ezeknek a kampányoknak a lehetõsége korlátozott, azonban egyes helyszíneken (Budapest, a Balaton-part stb.) hatásosak lehetnek. Az éves szintû költség-elõirányzat 50 millió Ft/év. Az intézkedés PM10 csökkentési potenciálja: Az intézkedés közvetlen PM10 csökkentõ hatása a tudatformáló jellegû intézkedések eredményeképpen mutatható ki. Továbbá azért is fontos az ilyen kampányok fenntartása, mert a megvalósuló jó példa („best practice”), illetve egy-egy sikeres kampány jelentõs mértékben elõsegítheti a 7. számú intézkedés hatásosságát.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes